

KLASA: 110-01/20-01/

URBROJ: 2176/04-01-20-1

Novska, 24. rujna 2020.

 **NACRT PRIJEDLOGA**

Na temelju članka 35. stavak 4. i 53. stavak 4. Zakona o lokalnoj i područnoj (regionalnoj) samouprave („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17) i članka 36. podstavak 9. Statuta Grada Novske („Službeni vjesnik“ Grada Novske broj: 24/09, 47/10,29/11, 3/13, 8/13, 39/14, 4/18 i 15/18 - Ispravak, 8/20),

**ODLUKU**

**o Izmjeni i dopuni Odluke o ustrojstvu i djelokrugu upravnih tijela**

**Grada Novske**

**Članak 1.**

U Odluci o ustrojstvu i djelokrugu upravnih tijela Grada Novske („Službeni vjesnik“ Grada Novske broj: 57/17, 67/19), u članku 2. stavku 1. riječi „gradske uprave“ zamjenjuju se riječima „Grada Novske“.

U stavku 2. riječi „provode nadzor“ brišu se.

**Članak 2.**

U članku 11. stavak 3. mijenja se i glasi:

„U svrhu osiguranja kontinuiranog upravljanja upravnim tijelom, u slučaju upražnjenog radnog mjesta pročelnika, kao i u slučaju privremene odsutnosti pročelnika, gradonačelnik će rješenjem privremeno rasporediti nekog od službenika upravnog tijela koji ispunjava propisane stručne uvjete, na radno mjesto pročelnika upravnog tijela.

Stavci 4. i 5. brišu se.

U stavku 6. koji postaje stavak 4. riječi „radni odnos“ zamjenjuju se u riječju „služba“.

**Članak 3.**

Ova Odluka stupa na snagu osmog dana od dana objave u „Službenom vjesniku“ Grada Novske.

 SISAČKO-MOSLAVAČKA ŽUPANIJA

GRAD NOVSKA

GRADSKO VIJEĆE

 Predsjednik

 Ivica Vulić

**OBRAZLOŽNJE ODLUKE**

**o Izmjeni i dopuni Odluke o ustrojstvu i djelokrugu upravnih tijela**

**Grada Novske**

**PRAVNI OSNOV:**

Zakon o lokalnoj i područnoj (regionalnoj) samouprave („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17) Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08, 61/11, 04/18, 12/19), Statut Grada Novske („Službeni vjesnik“ broj: 24/09, 47/10,29/11, 3/13, 8/13, 39/14, 4/18 i 15/18 - ispravak, 8/20). Člankom 35. stavak 4. Zakona o lokalnoj i područnoj (regionalnoj) samoupravi, propisana je nadležnost predstavničkog tijela - Gradskog vijeća za donošenje Odluke o ustrojstvu i djelokrugu upravnih tijela Grada Novske kao i njegovih Izmjena i dopuna.

**O B R A Z L O Ž E N J E**

Temeljem odredbe članka 20. i 21. podstavak 2. Zakona o upravnoj inspekciji (“Narodne novine” broj: 15/18, 98/19), nad radom tijela Grada Novske proveden je posredni inspekcijski nadzor i utvrđeno je sljedeće:

Primjedbe se odnose na promjenu termina koji se koriste u propisima i to:

riječi „Upravna tijela gradske uprave“ treba zamijeniti riječima „upravna tijela Grada Novske“.

* brišu se riječi da upravna tijela Grada Novske u obavljanju upravnih i stručnih poslova provode nadzor.

Isto tako se ukazuje da se termin privremeni pročelnik zamjeni terminom „ovlašteni službenik upravnog tijela“ koji privremeno obavlja poslove pročelnika.

Prijedlog Nacrta Odluke upućuje se u javnu raspravu (savjetovanje sa zainteresiranom javnošću), prije donošenja predmetne odluke.

 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU

 **Pročelnica**

 **Sonja Marohnić-Horvat, dipl. iur.**